Recep Tayyip Erdoğan

Recep Tayyip Erdoğan (* Istanboel, d'r 26e fibberwaar 1954) is 'ne Törkse politiker. Seër d'r 28e augus 2014 is heë d'r twelfde president va Törkieë. Van 14 meëts 2003 bis 28 augus 2014 woar heë d'r premier va de republiek. Heë sjtichde de AKP in 2001. In 2013 en 2014 woar 't Taksimplein in Istanboel tonieël va heftige proteste teëge 't ummer autoritairer weëdende beleid. De pliese en sympathisante van Erdoğan zing partie troane had óp, wat internationaal bekritiseerd woeëd.The New York Times - Turkey’s Authoritarian Turn D'r islamitische gelierde Fethullah Gülen trók zinge sjteun vuur d'r president i en de gesjprekke uëver touwtreëning tot de Europese Unie koame tot sjtilsjtank. De óntdekking van e corruptiesjandaal en de arrestatie va bóndgenoate woeëd durch d'r Erdoğan e complot geneumd.GMA News Online - Erdogan denounces ‘judicial coup’ against Turkey Zing regering blokkeerde doaróp sociaal media, wie Facebook en Twitter. Erdoğan zing positie ligk evvel ónger vuur vaweëge mediacensuur, verkezingsfraude, d'r boew van e presidentieel palies in besjermde busjgebede en de minachting vuur d'r rechssjtaat en de grónkrechte. Kritiker neume höm autoritair of 'ne dictator.The Guardian - Turkish opposition leader condemns 'dictator' Erdogan Noa d'r mislökde poetsj van 15 juli 2016 woeëd d'r noeëdtouwsjtank oetgereupe. Tieëndoezende lüj woeëde ópgepakAl Jazeera - Turkey: 32,000 jailed for links to group 'behind' coup of óntsjlage en media woeëde gecensureerd.The Guardian - Turkey shakes up military, closes media after coup bid 
Óp 25 juni 2018 woeëd heë herverkoaze tot president va Törkieë mit 52,5% va de sjtumme.Nu.nl - Erdogan wint presidentsverkiezingen Turkije met meerderheid

Brónne 

Categorie:Laevende luuj
Categorie:Luuj gebaore in d'n twintigsten iew
Categorie:Persoene oet Törkieë
Categorie:Premiers
Categorie:Presidente